Publication: Magyar Közlöny
Issue: MK-2004-30 (Year: 2004, Number: 30)
Era: 2004-2010
Section: 3. számú melléklet a 44/2004. (III. 16.) Korm. rendelethez
Paragraph Index: 886

10. Cikk Bejelentett szervek vizsgálata Mindkét Fél kérheti a másik Féltõl a saját joghatósága alá tartozó bejelentett szerv mûszaki szakértelmének és illetékességének vizsgálatát. Az ilyen kérést indokolni kell, hogy a bejelentésért felelõs Fél a vizsgálatot lefolytathassa, és annak eredményérõl a másik Felet rövid idõn belül értesíteni tudja. A Felek közösen is elvégezhetik a szerv 2004/30. szám vizsgálatát az illetékes hatóságok részvételével. E célból a Felek kötelesek biztosítani a saját joghatóságuk alá tartozó szerveik teljes körû együttmûködését. A Felek kötelesek megtenni minden szükséges intézkedést és minden elérhetõ eszközt igénybe venni a feltárt problémák megoldása érdekében. Amennyiben a problémák nem oldhatók meg a Felek kölcsönös megelégedésére, a Felek értesíthetik eltérõ véleményükrõl a Közös Bizottság elnökét, az eltérés okainak megjelölésével. A Közös Bizottság dönthet a követendõ eljárás tekintetében. Amíg a Közös Bizottság másképp nem dönt, az érintett szerv bejelentett voltát és arra vonatkozó illetékességének elismerését, hogy a mellékletekben meghatározott nemzeti jogi szabályozás követelményeinek megfelelõen megállapítsa a megfelelõséget, részben vagy teljes mértékben felfüggesztik attól az idõponttól számítva, amikor a Felek egyet nem értésükrõl értesítették a Közös Bizottság elnökét.

Source: https://magyarkozlony.hu/hivatalos-lapok/8ef12d2247f50efddec16a4a0587dfc9c72002c0/dokumentumok/91646bab9d37a17a355f7c31146762ebb976f5eb/letoltes